Αλέξανδρος Παπατέρπος

Ο Αλέξανδρος Παπατέρπος (1915 - 16 Φεβρουαρίου 1979) ήταν Έλληνας στρατιωτικός και πολιτευτής, το όνομα του οποίου ενεπλάκη στην υπόθεση ΑΣΠΙΔΑ.

 Βιογραφικά στοιχεία 
Γεννήθηκε στην Καστοριά και ήταν εγγονός του Μακεδονομάχου Μάρκου Παπατέρπου.Ελλάδος Περιήγησις, Δυτική Μακεδονία, ανάκτηση 25-6-2015. Σπούδασε στη Στρατιωτική Σχολή Ευελπίδων, από όπου αποφοίτησε το 1937 και στην Ανωτάτη Σχολή Πολέμου. Διακρίθηκε στον Ελληνοϊταλικό Πόλεμο του 1940-41 και ανέπτυξε αντιστασιακή δράση κατά των Ναζί.Νεώτερον Εγκυκλοπαιδικόν Λεξικόν Ηλίου, τ. 15ος σελ. 464. Τάχθηκε κατά του ΙΔΕΑ και αποκάλυψε το Σχέδιο Περικλής το 1961.
Ήταν υπαρχηγός της ΚΥΠ και στενός φίλος του Ανδρέα Παπανδρέου, το όνομά του αναμείχτηκε στην υπόθεση ΑΣΠΙΔΑ και ο ίδιος καταδικάστηκε σε 18ετή κάθειρξη. Κατά την περίοδο της χούντας ήταν συνεχώς υπό παρακολούθηση εξαιτίας της αντικυβερνητικής του δράσης. Μετά την πτώση της χούντας πολιτεύτηκε με την Ένωση Κέντρου-Νέες Δυνάμεις στις εκλογές του 1974, όπου συγκέντρωσε 5.612 ψήφους και με την ΕΔΗΚ το 1977, χωρίς να καταφέρει να εκλεγεί βουλευτής στην εκλογική περιφέρεια Καστοριάς.
Πέθανε από έμφραγμα του μυοκαρδίου στην Αθήνα και κηδεύτηκε στο νεκροταφείο Ζωγράφου.Μακεδονία, "Αποβίωσε χθες από έμφραγμα ο Αλ. Παπατέρπος, συνταγματάρχης ε.α.", φύλλο 17-2-1979, σελ. 11 

 Παραπομπές 

Κατηγορία:Έλληνες στρατιωτικοί